Bing Crosby

{{Infobox Hudobný umelec
 | Meno                = Bing Crosby
 | Obrázok             = Bing Crosby in Road to Singapore trailer.jpg
 | Veľkosť obrázku     = 
 | Popis obrázku       = 
 | Popis umelca        = americký populárny spevák a herec
 | Rodné meno          = Harry Lillis Crosby
 | Umelecké mená       = 
 | Dátum narodenia     = 3. máj 1903 
 | Miesto narodenia    = Tacoma, Washington, USA
 | Dátum úmrtia        = 
 | Miesto úmrtia       = Madrid, Španielsko
 | Bydlisko            = 
 | Pôsobenie           =  1926 – 1977
 | Žáner               = pop, džez<ref>Music Genre: Vocal music.Allmusic. Retrieved 23. október, 2008.</ref>
 | Roky pôsobenia      =
 | Hrá na nástroje     = spev
 | Typ hlasu           = 
 | Súvisiace články    = 
 | Vplyvy              = 
 | Hudobný vydavateľ   = Brunswick, Decca, Reprise, RCA Victor, Verve, United Artists
 | Webstránka          = www.bingcrosby.com
 }}
Harry Lillis "Bing" Crosby (3. máj 1903 Tacoma, Washington, USA – 14. október 1977, Madrid, Španielsko) bol americký populárny spevák a herec,  ktorého umelecká kariéra trvala od roku 1926 až do jeho smrti. Bing Crosby je jednou z prvých svetových multimediálnych hviezd 20. storočia. V rokoch 1926 až 1977  sa stal umeleckou osobnosťou, ktorá mala bezkonkurenčné výsledky v počte predaných hudobných nahrávok, hodnotení v rádiách a miere popularity vo filmovom priemysle. Nakrútil viac ako 70 celovečerných filmov a nahral viac ako 1600 piesní. Je považovaný za najpopulárnejšiu osobnosť medzi muzikálovými hercami v histórii. Stal sa veľkým vzorom a inšpiráciou pre pre viacero spevákov, ktorí začínali svoju kariéru po ňom, vrátane osobností ako boli Frank Sinatra,,  Perry Como, či Dean Martin, Dick Haymes, Elvis Presley a John Lennon. V roku 1948 časopis Music Digest odhadol, že jeho nahrávky zaplnili viac ako polovicu z 80 000 týždenných hodín pridelených rozhlasovej hudbe. Je držiteľom Oscara za postavu Father Chuck O'Malley vo filme Going My Way z roku 1944 a bol nominovaný na túto cenu za postavu v pokračovaní tohoto filmu, The Bells of St. Mary's (1945), v ktorom hral po boku po boku Ingrid Bergmanovej. Je prvým zo šiestich hercov, ktorí boli nominovaní dvakrát na Oscara za tú istú postavu. V roku 1963 bol Crosby prvým držiteľom Ceny Grammy za celoživotné dielo.Grammy.com Lifetime Achievement Award. Past Recipients Bing Crosby je jedným z 33 ľudí, ktorí majú tri hviezdy na Hollywoodskom chodníku slávy: za film, rozhlasovú zábavu a zásluhy v hudobnom priemysle. Crosby bol známy aj vďaka spolupráci s Bobom Hopeom, s ktorým hral vo filmoch Road to... z rokov 1940 až 1962.

Crosby ovplyvnil aj rozvoj nahrávacieho priemyslu po druhej svetovej vojne. Po tom, ako bol pri predvádzaní nemeckého kotúčového magnetofónu, ktorý do Ameriky priniesol John T. Mullin, investoval 50 000 dolárov do kalifornskej elektronickej spoločnosti Ampex, ktorá sa zaoberala výrobou kópií tohto prístroja. Potom presvedčil spoločnosť ABC, aby mu dovolila svoje relácie vopred nahrávať. Stal sa tak prvým interpretom, ktorý svoje rozhlasové relácie nahral vopred a zhotovoval svoje komerčné nahrávky na magnetickú pásku. Prostredníctvom nahrávacieho média vytváral svoje rozhlasové programy s rovnakými režijnými nástrojmi a remeselnými princípmi (strih, pretáčanie, skúšanie, posúvanie času) aké sú využívané pri produkcii filmov. Do rádií tak zaviedol prax, ktorá sa stala jeho priemyselným štandardom.

Okrem prác pri výrobe audionahrávok, pomáhal pri financovaní vývoja videokaziet, stal sa spoluvlastníkom televíznych staníc, bol chovatelom dostihových koní a spoluvlastníkom bejzbalového tímu Pittsburgh Pirates. V tom období tento tím vyhral dve Svetové série (1960 and 1971).

Bing Crosby mal už za svojho života predaných viac ako 300 miliónov nahrávok a aj dnes patrí do prvej štvorky najpredávanejších hudobných umelcov na svete.

 Dielo 
 Výber z filmov 
 1932 – The Big Broadcast – réžia: Frank Tuttle
 1935 – Mississippi – réžia: A. Edward Sutherland – s W. C. Fieldsom a Joan Benettovou
 1936 – Anything Goes – réžia: Lewis Milestone – s Ethel Mermanovou
 1936 – Rhythm on the Range – réžia: Norman Taurog – s Frances Farmerovou
 1936 – Pennies from Heaven – réžia: Norman Z. McLeod
 1937 – Waikiki Wedding – réžia: Frank Tuttle
 1940 – Rhythm on the River – réžia: Victor Schertzinger
 1941 – Birth of the Blues – réžia: Victor Schertzinger
 1942 – Holiday Inn – réžia: Mark Sandrich – s Fredom Astairom
 1944 – Going My Way (získal Oscara za najlepšieho herca) – réžia: Leo McCarey
 1945 – The Bells of St. Mary's – réžia: Leo McCarey – s Ingrid Bergmanovou
 1946 – Blue Skies – reřie: Stuart Heisler – s Fredom Astairom
 1948 – The Emperor Waltz – réžia: Billy Wilder – s Joan Fontaineovou
 1949 – A Connecticut Yankee in King Arthur's Court – réžia: Tay Garnett
 1954 – White Christmas – réžia: Michael Curtiz – s Danny Kaye, Rosemary Clooneyovou a Vera-Ellen
 1954 – The Country Girl – réžia: George Seaton – s Grace Kellyovou a Williamom Holdenom
 1956 – High Society – réžia: Charles Walters – s Grace Kellyovou, Frankom Sinatrom a Louisom Armstrongom
 1956 – Anything Goes – réžia: Robert M. Lewis
 1960 – High Time – réžia: Blake Edwards
 1964 – Robin and the 7 Hoods – réžia: Gordon Douglas – s Frankom Sinatrom, Deanom Martinom a Samy Davisom Jr.

 Filmové komédie z kategórie road movie 
 s Bobem Hope a Dorothy Lamourovou:
1940 – Road to Singapore 1941 – Road to Zanzibar 1942 – Road to Morocco 1946 – Road to Utopia 1948 – Road to Rio 1952 – Road to Bali 1962 – Road to Hong Kong (bez Dorothy Lamourovej)

 Práce pre televíziu a rozhlas 
Bing Crosby moderoval od 30. až do 50. rokov aj v rozhlase. Od roku 1964 do roku 1965 mal vlastnú televíznu show vysielanú v amerických káblových sieťach. Crosby nahovoril aj komentáre k niektorým krátkym televíznym filmom.
 The Bing Crosby Show (1954)
 The Edsel Show (1957)
 Bing Crosby in London (1961)
 The Bing Crosby Show (1964-1965)
 Bing Crosby in Dublin (1965)
 Goldilocks (1971) (hlas)
 Dr. Cook's Garden (1971)
 Bing Crosby and Fred Astaire: A Couple of Song and Dance Men (1975)
 The Bell Telephone Jubilee (1976)

 Diskografia 
Bing Crosby dostal počas svojho života 21 zlatých a 6 platinových albumov podľa klasifikácie americkej asociácie hudobného priemyslu.
 1940 – Only Forever 1942 – White Christmas (najviac predávaná skladba všetkých čias)
 1943 – Sunday, Monday, Or Always 1944 – I Love You 1944 – I'll Be Seeing You 1944 – Swinging On A Star 1944 – Don't Fence Me In (Bing Crosby & Andrews Sisters)
 1945 – It's Been A Long, Long Time (Bing Crosby & Les Paul)
 1945 – I Can't Begin To Tell You (Bing Crosby & Carmen Cavallaro)
 1949 – Dear Hearts And Gentle People 1949 – Mule Train 1950 – Chattanoogie Shoeshine Boy 1950 – Sam's Song (Bing & Gary Crosby)
 1950 – Christmas In Killarney 1951 – Domino 1952 – The Isle Of Innisfree / At Last! At Last! 1952 – Zing A Little Zong (Bing Crosby & Jane Wyman)
 1952 – Silent Night, Holy Night / Adeste Fideles (O Come All Ye Faithful) 1954 – Changing Partners 1954 – Count Your Blessings Instead Of Sheep 1955 – Stranger In Paradise 1956 – In A Little Spanish Town 1956 – True Love (Bing Crosby & Grace Kelly)
 1957 – Around The World 1977 – White Christmas (1942)
 1982 – Peace On Earth-Little Drummer Boy (David Bowie & Bing Crosby)

 Referencie 
 

 Použité zdroje 
 Lubomír Dorůžka, Panoráma populární hudby 1918/1978 – vydalo nakladateľstvo Mladá fronta v roku 1981, katalógové číslo 23-068-81  09/21
 Bing Crosby'' obal gramofónovej platne firmy Supraphon 1980 v licencii firmy Polydor, katalógové číslo 1113 2740 ZD, text na obalu napísal Stanislav Titzl

Iné projekty 
 

Filmoví herci USA
Rozhlasoví moderátori USA
Televízni moderátori USA
Popoví speváci USA
Džezoví speváci USA
Držitelia Oscara za najlepší mužský herecký výkon v hlavnej úlohe
Osobnosti z Tacomy (Washington)